Fredag eftermiddag har der været et mindre færdselsuheld i Limfjordstunnelen. - Det var en personbil, der kørte op i en anden personbil i nordgående retning, fortæller vagtchef ved Nordjyllands Politi, Henrik Beck. Hændelsen skete klokken 16.04 og der er ikke nogen alvorligt tilskadekomne i forbindelse med sammenstødet. - Det har skabt en del kø. Men oprydningsarbejdet er overstået. Jeg tror man skal forvente omkring 10 minutters ekstra rejsetid lige nu, siger vagtchefen klokken 16.45.

Opsummering:
Der var ingen alvorligt tilskadekomne ved uheldet, men i forbindelse med oprydningsarbejdet har der været kø.